b'\n_START_ARTICLE_\nLe Havre\n_START_SECTION_\nGeografija\n_START_PARAGRAPH_\nMesto le\xc5\xbei na severozahodu francoske pokrajine Pays de Caux, na zahodu obdan z Rokavskim prelivom, na jugu pa z ustjem reke Sene. Je najve\xc4\x8dje mesto v Normandiji in drugo najve\xc4\x8dje pristani\xc5\xa1\xc4\x8de v Franciji, znano kot "La Porte Oc\xc3\xa9ane"._NEWLINE_Le Havre je s klifom razdeljeno na dva dela. Spodnje ville basse je sestavljeno iz pristani\xc5\xa1\xc4\x8da, sredi\xc5\xa1\xc4\x8da mesta in obrobnega ozemlja, zgrajeno na nekdanjem mo\xc4\x8dvirju, osu\xc5\xa1enem v 16. stoletju. Zgornje ville haute je sestavljeno iz ve\xc4\x8d spalnih naselij Mont-Gaillard, Caucriauville, Mare-Rouge.\n_START_SECTION_\nZgodovina\n_START_PARAGRAPH_\nLe Havre je bil ustanovljen leta 1517, takrat imenovan Franciscopolis, po kralju Francu I., kasneje Le Havre-de-Gr\xc3\xa2ce ("pristani\xc5\xa1\xc4\x8de milosti"). Njegova izgradnja je zamenjala nekdanja pristani\xc5\xa1\xc4\x8da Honfleur in Harfleur, katerih uporabnost se je zaradi naplavin zmanj\xc5\xa1evala. Zgodovina mesta je povsem povezana z njegovim pristani\xc5\xa1\xc4\x8dem. V 18. stoletju je z razvojem trgovine z Zahodno Indijo mesto za\xc4\x8delo naglo rasti. V 19. stoletju je postalo industrijsko sredi\xc5\xa1\xc4\x8de._NEWLINE_Med bitko za Normandijo v \xc4\x8dasu druge svetovne vojne je bil Le Havre opusto\xc5\xa1en: 5,000 ljudi je bilo ubitih, 12,000 domov popolnoma poru\xc5\xa1enih. Sredi\xc5\xa1\xc4\x8de je bilo obnovljeno v modernisti\xc4\x8dnem slogu Augusta Perreta.'